CELEX: 62016TN0147
Language: et
Date: 2016-04-08 00:00:00
Title: Kohtuasi T-147/16: 8. aprillil 2016 esitatud hagi – Itaalia versus komisjon

30.5.2016   
            
            
               ET
            
            
               Euroopa Liidu Teataja
            
            
               C 191/42
            
         8. aprillil 2016 esitatud hagi – Itaalia versus komisjon
   (Kohtuasi T-147/16)
   (2016/C 191/55)
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindajad: avvocato dello Stato S. Fiorentino ja G. Palmieri)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 28. jaanuari 2016. aasta otsus nr C (2016) 366 final, mis on teatavaks tehtud 29. jaanuaril 2016 ja millega komisjon, täitmaks Euroopa Kohtu 17. novembri 2011. aasta otsust kohtuasjas C-496/09, kohustas Itaalia Vabariiki välja maksma 5 382 000 euro suuruse summa ja 2 106 000 eurot viivist vastavalt kolmanda ja neljanda poolaasta eest, mis järgneb Euroopa Kohtu eespool viidatud otsuse kuulutamisele;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja põhjendab oma nõuet üheainsa väitega, mille kohaselt on rikutud 22. märtsi 1999. aasta määruse nr 659/1999 artiklit 14, vääralt kohaldatud 21. aprilli 2004. aasta määruse nr 794/2004 artiklit 11 ja rikutud proportsionaalsuse põhimõtet.
   
               —
            
            
               Selles osas väidetakse, et vaidlustatud otsus kohustab kohaldama riigiabi summadele, mille ettevõtjad on kohustatud tagastama, liitintressimäära, nagu on ette nähtud määruse nr 794/2004 artiklis 11. Itaalia valitsus vaidlustab selle, leides, et ka Euroopa Kohtu praktikast lähtuvalt ei saa sellist intressi arvutamise korda kohaldada tagastamisotsustele, mis on tehtud enne määruse nr 794/2004 jõustumist, ja veel vähem saab seda kohaldada otsustele, mis on tehtud enne seda, kui avaldati komisjoni 2003. aasta teatis ebaseadusliku abi tagasinõudmise korral kohaldatavate intressimäärade kohta. Seevastu ei saa tugineda, nagu seda teeb komisjon vaidlustatud otsuses, väidetavale teistsugusele kokkuleppele, mis olevat sõlmitud komisjoni ja Itaalia ametiasutuste vahel.